钦定古今图书集成/明伦汇编/官常典/第743卷 > 张世显
## 钦定古今图书集成/明伦汇编/官常典/第743卷 > 张世显

按《淮安府志》：“世显，大河卫人。倜傥有志，不修小节。幼
孤业儒，为用事者叱逐不胜，裂眦发愤于兵书中。万
历癸丑武进士，授乌龙关守备，有威名。天启元年，升
辽东戚家堡游击。次年正月，被兵迎战阵中，三出三
进，鞭死不计其数。俄众大至，他部皆反走，有家丁控
马劝暂避之，大喝曰：‘有三尺在，谁敢退后’？砍家丁手”，
血战重围。久之援绝，头颅被削其半，死之。